Maa- ja metsätalousministeriö

kirjaamo@mmm.fi

|  |
| --- |
| **Asia: Lausunto MMM:n ja Luken yhteistyöryhmän esityksestä Suomen maa-, metsä- ja kalatalouden geenivaraohjelmaksi sekä MMM:n geenivarapolitiikan linjauksista** MTK kiittää mahdollisuudesta kommentoida yhteistyöryhmän esitystä Suomen maa-, metsä- ja kalatalouden geenivaraohjelmaksi sekä maa- ja metsätalousministeriön geenivarapolitiikan linjauksia.**Yleistä**Ilmastonmuutoksen aiheuttamat haasteet, kilpailu luonnonvaroista ja viljelymaasta, väestönkasvu ja kaupungistuminen, luonnon monimuotoisuuden väheneminen ja luonnonvarojen käytön lisääntyminen vaikeuttavat luonnon omien ja sitä korjaavien järjestelmien toimintaa. MTK korostaa, että ruuan tuotantomme on näistä luonnon järjestelmistä riippuvaisia ja siihen voimakkaasti sidoksissa. Muutokset, joskus nopeatkin, vaativat myös alkutuotannolta nopeaa sopeutumiskykyä. MTK näkee, että geenivaroista huolehtiminen on olennainen osa sopeutumisprosessia, mutta myös huoltovarmuutta ja kriisivalmiutta.MMM:n ja Luonnonvarakeskuksen yhteistyöryhmän laatiman kansallisen geenivaraohjelman tavoitteeksi on kirjattu geenivarojen ylläpidon turvaaminen ja saatavuus pitkälle tulevaisuuteen. Päätöksenteon ja ohjauksen tueksi esitetään ministeriön geenivarapolitiikan linjaukset. MTK näkee ministeriön linjausten päämäärän, tarkoituksen ja tavoitteet tarkoituksenmukaisina ja kannatettavina. MTK korostaa geenivarojen strategista merkitystä maa-, metsä- ja kalataloudessa.Politiikkatoimina ja ohjauskeinoina tuodaan esiin strategiat ja ohjelmat, joiden taustalla on kansainväliset sitoumukset ja EU-lainsäädäntö, EU-strategiat ja EU-ohjelmat. Toiminnan kulmakivinä ovat kestävän kehityksen periaatteet. MTK näkee, että geenivarapolitiikka on kiinteä osa valmisteilla olevaa EU-maatalous- ja kalatalouspolitiikkaa sekä biotalousstrategiaa. Myös lainsäädännöllinen näkökulma käytön edistämiseen vaatii tarkastelua, mutta hyvästä elintarviketurvallisuudesta ja eläinterveydestä tinkimättä.**Geenivarojen säilyttäminen**Eri sektoreiden kansallisten geenivarojen säilyttämisvelvollisuus tulisi sisällyttää kansalliseen lainsäädäntöön, jotta geenivarojen ylläpito voidaan toteuttaa riittävän pitkälle tulevaisuuteen. MMM on esittänyt linjauksissaan, että uusi geenivarojen ylläpidon säätely rajattaisiin Luken hallinnassa oleviin julkisiin geenivarakokoelmiin ja Metsähallituksen hallinnassa oleviin geenireservimetsiin ja geenivarakokoelmiin.MTK kannattaa kansallista ja kansainvälistä monitasoista yhteistyötä vahvistamaan geenivarapolitiikan toteutusta. Geenivaratyö osuu usean eri ministeriön hallinnonalaan, MTK korostaakin tässä eri hallinnonalojen välistä koordinaatiota ja yhteistyötä.Geenivaraohjelman suuntaamiseksi maa- ja metsätalousministeriö esittää, että geenivarakokoelmien hyödynnettävyyttä parannetaan tutkimuksella ja viestinnällä, elinkeinotoimintaa kehittämällä ja geenivarojen ylläpitoon kehitetään uusia toimintamalleja parantamaan kustannustehokkuutta. Linjauksia MTK pitää tarkoituksenmukaisina ja toteuttamiskelpoisina, mutta haluaa korostaa niiden vaikuttavuutta ja kustannustehokkuutta.**Geenivarojen omistus**MTK näkee, että lainsäädännön ja yksityisoikeudellisten sopimusten yhdistäminen luo omistukselle riittävän perustan. On hyvä, että tahot, joille omistaminen ja hallinnointi luontevasti kuuluu, kuten Luke ja Metsähallitus, voivat osaltaan lakisääteisesti näitä tehtäviä hoitaa. Yksityisoikeudelliset sopimukset ovat taas paras lähtökohta yksityisten toimijoiden kannalta. Ohjelmassa on huomioitu hyvin tutkimuksellinen näkökulma sekä elinkeinojen kehittämisen näkökulma. MTK näkee, että geenivarojen saatavuus pitäisi erityisesti viranomaisomisteisissa geenivaroissa olla turvattuna. **Metsägeenivarat**MTK pitää metsägeenivarojen suojelemiseksi tehtävää työtä erittäin tärkeänä ja valittuja toimintamalleja oikeina. MTK pitää myös tärkeänä, että esityksessä on korostettu ilmastonmuutoksen mukanaan tuomia haasteita ja metsägeenivarojen suojelun merkitystä sopeutumisessa ja varautumisessa muuttuviin kasvuolosuhteisiin. Nykyistä suotuisammat ilmasto-olosuhteet voivat lisätä kiinnostusta mm. jalojen lehtipuiden kasvattamiseen, jolloin geenireservimetsien ja metsiköinä kasvatettavien geenivarakokoelmien mahdollisuudet tuottaa siemeniä metsänviljelyaineiston pohjaksi korostuu.MTK kantaa huolta metsägeenivaraohjelman riittävästä resurssoinnista ja aineiston kattavuudesta. Geenireservimetsien hankintaan ja hoitoon tulee varata riittävät resurssit niin, että aineisto kattaa riittävästi koko maan ja alueellisen vaihtelun. Ilmastonmuutoksen mukanaan tuomat haasteet ja mahdollisuudet tekevät tästä entistä tärkeämpää. Myös viestintään koskien erityisesti geenireservimetsien hoidon tarvetta ja metsissä tehtävien toimenpiteiden toteutusta tulee panostaa aiempaa enemmän. |

Helsingissä 3.10.2018

Leena Suojala, Asiantuntija, MTK ry

Lea Jylhä, Metsäasiantuntija, MTK ry

Leena Kristeri, Lakimies, MTK ry

Mika Virtanen, Kasvinviljelyasiamies, MTK ry

Max Schulman, Vilja-asiamies, MTK ry